CELEX: 62008TN0357
Language: lt
Date: 2008-09-01 00:00:00
Title: Byla T-357/08 2008 m. rugsėjo 1 d. pareikštas ieškinys byloje L'Oréal prieš VRDT — Allergan (BOTOCYL)

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/44
            
         2008 m. rugsėjo 1 d. pareikštas ieškinys byloje L'Oréal prieš VRDT — Allergan (BOTOCYL)
   
   (Byla T-357/08)
   (2008/C 272/87)
   Kalba, kuria surašytas ieškinys: anglų
   Šalys
   
      Ieškovė: L'Oréal SA (Kliši, Prancūzija), atstovaujama advokatų A. von Mühlendahl ir J. Pagenberg
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Allergan, Inc. (Irvine, Jungtinės Valstijos)
   Ieškovės reikalavimai
   
               —
            
            
               Panaikinti 2008 m. birželio 5 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 865/2007-1,
            
         
               —
            
            
               atmesti kitos procedūros Apeliacinėje taryboje šalies pateiktą apeliaciją dėl 2007 m. balandžio 4 d. atsakovės anuliavimo skyriaus sprendimo byloje 1120 C,
            
         
               —
            
            
               priteisti iš atsakovės bylinėjimosi išlaidas, įskaitant ieškovės Apeliacinėje taryboje patirtas išlaidas,
            
         
               —
            
            
               priteisti iš kitos procedūros Apeliacinėje taryboje šalies bylinėjimosi išlaidas, įskaitant ieškovės išlaidas Apeliacinėje taryboje, jeigu ji dalyvautų šioje procedūroje.
            
         Ieškinio pagrindai ir pagrindiniai argumentai
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: Žodinis Bendrijos prekių ženklas (Registracijos Nr. 2 782 282) BOTOCYL 3 klasės prekėms
   
      Bendrijos prekių ženklo savininkas: ieškovė
   
      Šalis, prašanti pripažinti Bendrijos prekių ženklo registraciją negaliojančia: kita procedūros Apeliacinėje taryboje šalis
   
      Šalies, prašančios pripažinti registraciją negaliojančia, prekių ženklo suteikiamos teisės: Vaizdinis Bendrijos prekių ženklas (Registracijos Nr. 2 015 832) BOTOX 5 klasės prekėms, vaizdinis Bendrijos prekių ženklas (Registracijos Nr. 2 575 371) BOTOX 5 klasės prekėms, vaizdinis Bendrijos prekių ženklas (Registracijos Nr. 1 923 986) BOTOX 5 ir 16 klasių prekėms, žodinis Bendrijos prekių ženklas (Registracijos Nr. 1 999 481) BOTOX 5 klasės prekėms ir įvairūs Europos Bendrijų valstybėse narėse registruoti prekių ženklai BOTOX.
   
      Anuliavimo skyriaus sprendimas: atmesti prašymą pripažinti prekių ženklo registraciją negaliojančia
   
      Apeliacinės tarybos sprendimas: panaikinti Anuliavimo skyriaus sprendimą
   
      Ieškinio pagrindai: Tarybos reglamento (EB) Nr. 40/94 8 straipsnio 5 dalies pažeidimas, nes nėra jokio įrodymo, kad ankstesni prekių ženklai turėjo gerą vardą, kai buvo pateiktas ginčijamas prašymas, prekių ženklai, dėl kurių kilo ginčas, nėra pakankamai panašūs, taip pat nėra jokio įrodymo, kad įregistruoto Bendrijos prekių ženklo, dėl kurio pateiktas prašymas pripažinti jo registraciją negaliojančia, naudojimas darytų žalą ankstesnių prekių ženklų skiriamiesiems požymiams bei geram vardui ir nėra jokio įrodymo, kad ieškovė, pateikdama paraišką įregistruoti Bendrijos prekių ženklą, dėl kurio pateiktas prašymas pripažinti jo registraciją negaliojančia, veikė nepagrįstai; Tarybos reglamento (EB) Nr. 40/94 73 straipsnio pažeidimas, nes ginčijamame sprendime nepateikti motyvai, kuriais jis grindžiamas.